गाजियाबाद। गाजियाबाद के इंदिरापुरम में एक महिला ने डॉक्टर पर छेड़छाड़ का आरोप लगाया है। पीड़ित महिला का आरोप है कि इलाज के दौरान डॉक्टर ने उसके साथ छेड़छाड़ तथा बदसलूकी की। महिला ने डॉक्टर की शिकायत पहले अपने परिजनों से की, इसके बाद पीड़ित के घरवालों ने क्लीनिक पहुंचकर डॉक्टर की पिटाई की और फिर पुलिस में उसके खिलाफ शिकायत दर्ज करवाई। इधर, आरोपी डॉक्टर का कहना है कि वो बेकसूर है, उसे फंसाया जा रहा है। पुलिस ने दोनों पक्षों की शिकायत पर मामला दर्ज कर लिया है।